**เวทีสาธารณะประเด็นความมั่นคงทางสิ่งแวดล้อม ว่าด้วยเรื่องภัยพิบัติ**

**วันที่ 10 มีนาคม 2564**

**ณ โรงแรมปุระนคร อ.เมือง จ.นครศรีธรรมราช**

**คำกล่าวรายงานในพิธีเปิด** โดยพันเอก ภัทรชัย แทนขำ รองผู้อำนวยการกองกิจการมวลชนและสารนิเทศ กองอำนวยการรักษาความมั่นคงภายในภาค4

**รายงานความเป็นมา/วัตถุประสงค์**

การดำเนินการฝึกอบรมการพัฒนาศักยภาพบุคลากร ด้านการป้องกันและบรรเทาสาธารณภัย ในพื้นที่กองอำนวยการรักษาความมั่นคงภายในภาค4ประจำปีงบประมาณ 2564 ดังนี้

 กองอำนวยการรักษาความมั่นคงภายในราชอาณาจักร เล็งเห็นความสำคัญในการเตรียมความพร้อมการป้องกันและบรรเทาสาธารณภัย ที่ยังคงมีแนวโน้มจะเกิดขึ้นอย่างต่อเนื่องและซับซ้อนมากขึ้น เนื่องจากความแปรปรวนของภูมิอากาศโลก ความเสื่อมโทรมของทรัพยากรธรรมชาติ ประกอบกับการเปลี่ยนแปลงโคงสร้างของสังคมไทยจากสังคมชนบทไปสู่สังคมเมืองอย่างรวดเร็ว ประชาชนมีโอกาสอาศัยอยู่ในพื้นที่เสียงภัยมากขึ้น ส่งผลให้ความเสียหายจากสาธารณภัยรุนแรงมากขึ้น ทั้งภัยธรรมชาติและภัยจากการกระทำของมนุษย์ จึงต้องทำให้เกิดความมั่นคงทางทรัพยากรธรรมชาติและสิ่งแวดล้อม แบบมีส่วนร่วมจากทุกภาคส่วน จึงให้ดำเนินการจัดการอบรมพัฒนาศักยภาพบุคลากรด้านการป้องกันและบรรเทาสาธารณภัย ในพื้นที่ กองอำนวยการรักษาความมั่นคงภายในภาค4 โดยมีวัตถุประสงค์ดังนี้

1. เพื่อให้การดำเนินงานพัฒนาศักยภาพบุคลากรด้านการป้องกันและบรรเทาสาธารณภัย มีขั้นตอน/กระบวนการ และแนวทางในการปฏิบัติงานเป็นมาตรฐานเดียวกันด้นการป้องกันและบรรเทาสาธารณภัย
2. เพื่อให้เกิดการแก้ไขปัญหาภัยพิบัติอย่างยั่งยืน โดยมีการจัดตั้งศูนย์ประสานงานเพื่อสนับสนุนและแก้ไขปัญหาอย่างทั่วถึง และเป็นไปในทิศทางเดียวกัน
3. เพื่อให้เกิดการรับมือภัยพิบัติในเชิงรุก ของพี่น้องประชาชนแบบมีส่วนร่วม ด้วยการจัดทำแผนงานจิตอาสาพัฒนาในการแก้ปัญหาภัยพิบัติ

**เสวนา “ภัยพิบัติกับบทบาทของทุกหน่วยงานในมิติจิตอาสา”**

 ดำเนินการเสวนาโดย คุณอานนท์ มีศรี นายกสมาคมสื่อชุมชนภาคใต้นครศรีธรรมราช

 ผู้ร่วมเวที ประกอบด้วย

* คุณอุดมศักดิ์ ขาวหนูนา ผู้อำนวยการป้องกันและบรรเทาสาธารณภัยเขต 11 จ.สุราษฎร์ธานี
* คุณสมันญา ทมธิแสง ผู้แทนสื่อมวลชน
* คุณโกเมศร์ ทองบุญชู ประธานศูนย์ภัยพิบัติชุมชนเพื่อนพึ่งพา(ภาฯ)
* คุณณัฐวรรณ์ กรรมการผู้จัดการโรงแรมปุระนคร และประธานชมรมโรงแรมนครศรีธรรมราช และรองประธานหอการค้า จ.นครศรีธรรมราช
* คุณสุภาพร ปราบราย ประธานเครือข่ายสมัชชาสุขภาพ จ.นครศรีธรรมราช
* คุณภิเษก ชอบทำกิจ /ผู้ประสานงานนครอาสา ศูนย์ประสานงานจิตอาสาแจ้งเตือนภัยพิบัติ
* พ.อ.เจษฎา เฟื่องฟู รอง ผอ.กกร.ทภ.4 / รอง ผอ.กกร.ศบภ.ทภ.4

คุณอานนท์ มีศรี สถานการณ์ภัยพิบัติมาในหลากหลายรูปแบบ แต่เราจะทำอย่างไรให้เราอยู่รอดปลอดภัยระหว่างเกิด ภัยพิบัตินั้นๆ หลังจากวันนี้ศูนย์ตอบโต้ภัยพิบัติแต่ละพื้นที่จะเกิดอย่างไร ทั้งที่มีอยู่เดิม และจะเกิดขึ้นใหม่

คุณโกเมศร์ ทองบุญชู ชุดความรู้ด้านภัยพิบัติกับแนวคิดศูนย์ตอบโต้ภัยพิบัติ

 ความคาดหวังเรื่องการอยากเห็นศูนย์ตอบโต้ภัยพิบัติเกิดขึ้นที่จังหวัดนครศรีธรรมราช ถือได้ว่าเป็นศูนย์กลางภัยพิบัติ เนื่องจากบริบททางกายภาพเอื้อต่อการเกิดภัยพิบัติ เส้นทางพายุ เส้นทางรับน้ำจากเทือกเขาหลวง กายภาพที่ลาดเอียง ภัยแล้ง ป่าพรุ ไฟไหม้ ทำอย่างไรเมื่อเราห้ามการเกิดภัยพิบัติไม่ได้ และส่อเค้าจะมีความรุนแรงมากขึ้นเรื่อยๆ แต่จะตั้งรับอย่างไรให้เกิดความเสียหายน้อยที่สุด ศูนย์ตอบโต้ภัยพิบัติที่จะเกิดจะต้องประกอบด้วย

1. ระบบข้อมูล เป็นอย่างแรกที่ในระดับพื้นที่ต้องมี
2. คนที่มีศักยภาพ การจัดหมวดหมู่จิตอาสา
3. เครื่องมือ เช่น เรือ(เหมาะสมกับบริบท) วิทยุ เป็นต้น ทำอย่างไรให้จิตอาสามีศักยภาพเหมาะสมกับเครื่องมือ ที่มี
4. การสื่อสาร
5. การบูรณาการร่วมกันกับหน่วยบัญชากรหลัก
6. แผนงานของพื้นที่ระดับตำบล

บูรณาการคน เครื่องมือ พัฒนาข้อมูล พัฒนาศักยภาพยกระดับจิตอาสาที่มีเพื่อให้เกิดศูนย์ตอบโต้ภัยพิบัติที่มีศักยภาพ

คุณอุดมศักดิ์ ขาวหนูนา ผอ.ปภ.จังหวัดสุราษฎร์ธานี

 ศูนย์ตอบโต้ภัยพิบัติภารกิจคืออะไร ถ้ามองตามวัตถุประสงค์น่าจะประกอบด้วย

1. ข้อมูลด้านคน เช่น ข้อมูลจิตอาสา ข้อมูลสมาชิก
2. การเชื่อมโยงกับศูนย์บัญชาการจังหวัด “หนึ่งจุดเกิดเหตุ ต้องมีผู้บัญชาการ 1 คน” ที่เหมาะสมกับเหตุการณ์นั้นๆ สิ่งสำคัญคือต้องมีการรายงานตัวและรับมอบภารกิจ เพื่อให้มีข้อมูลการแบ่งมอบภารกิจ ทำงานร่วมกันอย่างไร้รอยต่อ
3. ระบบ/โครงสร้างของศูนย์ ต้องมีการวิเคราะห์เหตุการณ์ เพื่อการให้ข้อมูลที่ถูกต้อง

ภายใต้โครงสร้างที่กฎหมายกำหนด แนวทางปฏิบัติงานของชุดตอบโต้ภัยพิบัติอบต.ละ 50 คน จะเป็นผู้ช่วยเจ้าพนักงาน ตามความจำเป็นและเหมาะสม ถ้าเราทำภารกิจด้านการป้องกันและลดผลกระทบให้มาก ภัยพิบัติที่เกิดขึ้นก็จะได้รับผลกระทบน้อย

พ.อ.เจษฎา เฟื่องฟู รอง ผอ.กกร.ทภ.4 / รอง ผอ.กกร.ศบภ.ทภ.4

มองว่าภัยต่างๆไม่ว่าจะเกิดเองตามธรรมชาติ หรือมนุษย์ทำให้เกิดขึ้น และเกิดผลกระทบต่อประชาชน ทหารต้องเข้าไปในทันทีเพื่อช่วยเหลือ หรือคลี่คลายภัยต่างๆให้เบาบางลง นอกจากหน่วยงานหลักในพื้นที่ ทหารเข้าไปหนุนเสริมให้การช่วยเหลือทั่วถึงมากขึ้น สิ่งที่ต้องเรียนรู้เพิ่มเติมคือเรื่องโครงสร้างของหน่วยงานทหาร เพื่อการช่วยเหลือที่ถูกต้องและทันท่วงที ข้อมูลต่างๆเช่น เบอร์โทรติดต่อ การปฏิบัติงานแบ่งเป็น 3 ระยะ

1. ก่อนเกิด สร้างความตระหนักรู้ เตรียมพร้อมรับมือภัยต่างๆแต่ละประเภท
2. ระหว่างเกิด ใช้หน่วยบรรเทาทั้ง 10 ศูนย์ เช่น ขนย้ายพี่น้องประชาชน ผู้ป่วย สิ่งของ
3. หลังเกิด การดูแลสิ่งแวดล้อมให้กลับมาสู่สภาพเดิน รื้อสิ่งปรักหักพัง ซ่อมแซมให้กลับสภาพ

การจัดตั้งศูนย์ตอบโต้ภัยพิบัติ เมื่อเกิดภัยพิบัติที่ผ่านมาปัญหาที่พบมากที่สุด คือ การแจ้งเหตุ เนื่องจากประชาชนไม่มีความรู้ว่ามีหน่วยงานใดที่รับผิดชอบอยู่บ้าง ถือเป็นการบูรณาการงาน เครื่องมือ เพื่อให้ประชาชนได้รับความช่วยเหลืออย่างทันท่วงทีและทั่วถึง

คุณสมันญา ทมธิแสง จรรยาบรรณสื่อ/บทบาทสื่อกับการจัดการภัยพิบัติ(การเสนอข่าวที่เกินจริง)

 ในขณะเกิดภัยพิบัติปัจจุบันไม่ใช่ว่าเฉพาะสื่อหลักเท่านั้นที่สามารถนำเสนอข่าวได้ แต่ประชาชนก็เป็นสื่อได้เพียงแค่มีสมาร์ทโฟน 1 เครื่อง เพียงแต่ก่อนนำเสนอต้องมีการคิดวิเคราะห์ให้ถี่ถ้วน ระบุวัน/เวลาในการนำเสนอภาพหรือคลิป เพื่อป้องกัน Face New การทำงานของสื่อแบ่งเป็น 3 ช่วง

1. ก่อนเกิดภัย แจ้งภัย โดยมีการสั่งการจากจังหวัด กรมประชาสัมพันธ์ และประเมินสถานการณ์ในพื้นที่ ก่อนการสื่อสารออกไป
2. ระหว่างเกิดภัย เป็นเซ็นเตอร์กลางด้านการสื่อสารของจังหวัด ประสานไปยังหน่วยงานที่เกี่ยวข้อง เช่น ปภ.จังหวัด/อำเภอ/ ท้องถิ่น การนำเสนอมีความรวดเร็ว ถูกต้อง
3. หลังเกิดภัย

ศูนย์ตอบโต้ภัยพิบัติช่วยในด้านการสื่อสาร 2 ทาง จากภาครัฐและภาคประชาชน จะมีการทำงานที่ง่ายขึ้น ข้อมูลจะไม่กระจายและไปในทิศทางเดียวกันเพื่อป้องกันความสับสนของประชาชน

คุณณัฐวรรณ์ กรรมการผู้จัดการโรงแรมปุระนคร และประธานชมรมโรงแรมนครศรีธรรมราช และรองประธนหอการค้า จ.นครศรีธรรมราช

ประสบการการณ์มีส่วนร่วมการเกิดภัยพิบัติ ภัยพิบัติเป็นการส่งผลกระทบโดยตรงต่อธุรกิจและประชาชน การให้ความช่วยเหลือในขั้นต้นด้านที่พักของผู้ที่บ้านถูกน้ำท่วม

แนวความคิดด้านศูนย์ตอบโต้ภัยพิบัติ จะเห็นว่าทุกครั้งที่เกิดภัยพิบัติสิ่งที่ชาวบ้านรอคือ ทหาร แต่ในความเป็นจริงภัยพิบัติในจังหวัดนครศรีธรรมราชเกิดเป็นวงกว้าง คน ยุทโธปกรณ์ มีไม่พอ และไม่ครอบคลุม การเชื่อมโยงบูรณาการระหว่างหน่วยงานที่เกี่ยวข้องจึงเป็นเรื่องที่มีความจำเป็นในการบรรเทาภัยพิบัติให้กับประชาชน ที่ผ่านมาภาคเอกชนไม่สามารถเข้าไปช่วยเหลือเต็มที่ การประสานความร่วมมือทุกครั้งที่ผ่านมาจะเป็นศูนย์รวบรวมความช่วยเหลือจากภาคเอกชน

คุณภิเษก ชอบทำกิจ กลุ่มนครอาสา

ประสานงานกับใครเมื่อเกิดภัยพิบัติ

 เป็นการนำเสนอข่าวสาร ข้อมูลในพื้นที่จริง (รับข้อมูล/กระจายข่าวสาร) เตือนภัยโดยผ่านเทคโนโลยีต่างๆที่น่าเชื่อถือได้ เช่น ก่อนเกิดภัยจะมีการเตือนเกี่ยวกับระดับน้ำเพื่อให้ประชาชนมีการเตรียมตัว ระหว่างเกิดภัย เน้นการระดมทุนของจิตอาสา ตั้งครัวช่วยเหลือเรื่องอาหาร น้ำ มองว่าศูนย์ตอบโต้ภัยพิบัติที่เกิดขึ้นจะสามารถช่วยเหลือประชาชนได้มาก

รต.สุภาพร ปราบราย ถ้ำพรรณรา พื้นที่เกิดภัยพิบัติซ้ำซาก

จากชุดประสบการณ์ที่ผ่านมา ศูนย์ตอบโต้ภัยพิบัติตำบลถ้ำพรรณรา มีผู้บัญชาการ 3 คน โดยแบ่งหน้าที่กันรับผิดชอบ บทบาทหลักให้ความช่วยเหลือผู้ประสบภัยในพื้นที่ก่อนที่หน่วยงานอื่นๆจะเข้าไปถึง ต้องก้าวข้ามระเบียบของทางราชการ มีโครงสร้าง มีแผนการจัดการ พร้อมที่จะบูรณาการกับหน่วยงาน เช่น ปภ./หน่วยงานทหาร/ภาคเอกชน หรือหน่วยงานอื่นๆได้อย่างทันท่วงที ศูนย์ภัยพิบัติ เป็นงานตอบโต้ งานข่าวสาร งานช่วยเหลือในพื้นที่เพื่อไม่ให้เกิดความสูญเสีย หรือเกิดการสูญเสียน้อยที่สุด

**ถ้าต้องการให้เกิดศูนย์ตอบโต้ภัยพิบัติต้องทำอย่างไร มีองค์ประกอบอะไรบ้าง**

คุณโกเมศร์ ทองบุญชู ประกอบด้วยกลไกโครงสร้าง 2 ระดับ คือ ระดับจังหวัด และระดับพื้นที่

1. ระดับจังหวัด เพราะสามารถใช้ข้อกฎหมายได้ ภาคธุรกิจ มีทุนสนับสนุน
2. ระดับพื้นที่หน่วยตำบล มีข้อมูลพื้นที่ คน
* จิตอาสา
* ระบบการรายงานตัว
* กองทุน
* การสื่อสาร
* แผนปฏิบัติการ

คุณณัฐวรรณ์ ภาคเอกชน/ภาคธุรกิจ (ชมรมโรงแรม,หอการค้า) ต้องมีเซ็นเตอร์หลัก มีการกระจายไปตามพื้นที่ ข้อมูลที่ชัดเจน เพื่อการช่วยเหลือที่ถูกต้องรวดเร็ว การบูรณาการการช่วยเหลือระหว่างพื้นที่กับหน่วยงานที่เกี่ยวข้อง

คุณสมันญา ทมธิแสง ผู้แทนสื่อมวลชน ถ้าศูนย์ตอบโต้ภัยพิบัติเกิดขึ้น แน่นอนผลดีจะเกิดกับประชาชน

คุณอุดมศักดิ์ ขาวหนูนา ผู้อำนวยการป้องกันและบรรเทาสาธารณภัยเขต 11 จ.สุราษฎร์ธานี “การจัดการภัยพิบัติโดยใช้ชุมชนเป็นฐาน” แม้ว่าระบบดีแต่ติดปัญหาที่คนการแก้ปัญหาก็ไม่ได้ผล ศูนย์ตอบโต้ภัยพิบัติจึงน่าจะเป็นคำตอบของพื้นที่ในการเป็นศูนย์กลางก่อนที่จะประสานหน่วยงานอื่น

คุณภิเษก ชอบทำกิจ กลุ่มนครอาสา เมื่อศูนย์เกิดขึ้นแล้วต้องมีแผนการปฏิบัติงาน มีการประชาสัมพันธ์ผ่านหลายช่องทาง ให้ประชาชนได้รับทราบรับรู้เพื่อการช่วยเหลือที่ทันท่วงที

พ.อ.เจษฎา เฟื่องฟู รอง ผอ.กกร.ทภ.4 / รอง ผอ.กกร.ศบภ.ทภ.4 มองว่าเป็นการเข้ามาช่วยเหลือร่วมมือกัน เป็นการ บูรณาการที่ดี มีแผนการดำเนินงานที่ถูกต้อง

-------------------------------------------------------------------------------------